Sophia Kóródy

Sophia vulgo Zsófia KÓRÓDY-BAROSS (nata 25 Maii 1956) Esperanticorum fautrix est magistraque, origine Hungarica. Ex anno 2008-o est inter esperantistas  Hertzbergae, quod oppidum nunc officialiter nuncupatur Esperantica urbs (Herzberg am Harz... Die Esperanto-Stadt).  Circulus iste congregatur in Interculturali Centro Hertzbergensi.

 Operae Esperanticis dedicatae 
Diplomate in Esperanticis ad ELTE-Universitatem Aquinci accepto laboravit in gymnasio Budapestino quodam nomine Németh László docens linguas Anglicam, Hungaricam, Esperanticam. Iam illo tempore scripsit librum exercitationum Esperanticarum et collaboravit in conficiendo Glossario medio Hungaro-Esperantico. 

Sophia, ab anno 1978 industria assiduaque sodalis in Esperanticis, facta est etiam vicaria praeses et Esperanticae Iuventutis Hungaricae (HEJ) et Internationalis Iuventutis Esperanticae (TEJO). In praesidio Hungaricae Esperanticae Associationis (HEA) et Associationis Esperanticum docentium internationalis (ILEI; ab anno 2006-o) inventa est sive invenitur: vult magistros capaciores fieri, examina ubique praeberi, Esperanticas domos optime fungi.

 Actiones post adventum in Saxonia Inferiori 
Anno 2003-o venit Hertzbergam, in Saxoniam Inferiorem, ubi operam navabat ad acquirendum titulum Esperanticae urbis: quod post tres annos mire contigit. Magni momenti sint cum vulgatio regionalis tum vulgatio Esperanticorum.

 Munera et praemia 
Kóródy licentiam habet examinandi secundum has methodos: Germanicum Esperanticum Institutum (GEI), UEA/ILEI, ITK (systema Hungarici status), GEA.  Cum aliis ducit Internationale Centrum ICH et praeest AGEI, Germanicae sectioni Esperantici magistrorum in orbe terrarum (ILEI).

In Universali congressu anno 2013-o Reykiavicae celebrato honorata est Praemio de excellentibus actionibus in Universali Societate Esperantica (UEA). "UEA diplomis 12 elstarajn agantojn" - apud: Liberum Folium, 30.7.2013
Anno 2024 nacta est Crucem de meritis ex manibus praesidentis Francisci Gualterii Steinmeier."Federacia Meritkruco por Zsófia Kóródy" - apud: Libera Folio, 22.6.2024
 Externi nexus 
Hertzbergensis pagina interretialis Esperanticis dedicata
curriculum vitae in paginis universitatis Posnaniensis
Notae

Categoria:Esperantistae
Categoria:Philologi Hungariae
Categoria:Alumni Universitatis Budapestinensis